b"\n_START_ARTICLE_\nPortalada al carrer de Santa Anna, 1\n_START_SECTION_\nDescripci\xc3\xb3\n_START_PARAGRAPH_\n\xc3\x89s la porta d'entrada d'un habitatge. Es tracta d'un arc de mig punt una mica rebaixat fet de pedra deixada a la vista. A la clau hi ha un escut gravat en relleu. A la l\xc3\xadnia d'imposta hi ha unes motllures llises. La fa\xc3\xa7ana est\xc3\xa0 arrebossada d'un color m\xc3\xa9s fosc. A sobre de la portada hi ha una finestra petita, quadrada i amb muntants i llinda de pedra vista. La porta pr\xc3\xb2piament dita \xc3\xa9s actualment de xapa met\xc3\xa0l\xc2\xb7lica. La zona de l'arc \xc3\xa9s avui cega. A la l\xc3\xadnia d'imposta hi ha una sanefa de ferro forjat amb motius ondulants.\n_START_SECTION_\nHist\xc3\xb2ria\n_START_PARAGRAPH_\nEl carrer de santa Anna \xc3\xa9s la continuaci\xc3\xb3 septentrional del carrer de la Pres\xc3\xb3, a partir dels Quatre Cantons. Va comen\xc3\xa7ar a existir a \xc3\xbaltims del segle XV, en obrir-se una porta a la muralla."